
     REPUBLIKA HRVATSKA
     TRGOVAČKI SUD U OSIJEKU


U IME REPUBLIKE HRVATSKE

R J E Š E N J E


Trgovački sud u Osijeku, po sutkinji Nadi Roso, na temelju prijedloga sudske savjetnice Marine Ljubičić Knežević, u stečajnom predmetu povodom zahtjeva Financijske agencije, OIB: 85821130368, RC Zagreb, Podružnice Zagreb, Trg svibanjskih žrtava 1995. 1, Zagreb, za provedbu skraćenog stečajnog postupka nad stečajnim dužnikom AFRIEL ANGEL j.d.o.o. za usluge, Zagreb, Zavrtnica 3/1, MBS: 080943958, OIB: 10880724800, dana 05. listopada 2017.	

    r i j e š i o   j e

I. Obustavlja se skraćeni stečajni postupak nad stečajnim dužnikom AFRIEL ANGEL j.d.o.o. za usluge, Zagreb, Zavrtnica 3/1, MBS: 080943958, OIB: 10880724800.
	
II. Postupak će se nastaviti prema općim odredbama Stečajnog zakona.

Obrazloženje

Trgovački sud u Zagrebu 29. svibnja 2017. zaprimio je zahtjev Financijske agencije, Regionalnog centra Zagreb, Podružnice Zagreb, za provedbu skraćenog stečajnog postupka, Klasa: 110-07/17-01/04, Ur.broj: 04-06-17-2862 od 25. svibnja 2017. nad stečajnim dužnikom AFRIEL ANGEL j.d.o.o. za usluge, Zagreb, Zavrtnica 3/1, MBS: 080943958, OIB: 10880724800.

Visoki trgovački sud Republike Hrvatske rješenjem, broj: 31-Su-525/17-10 od 26. lipnja 2017. odredio je Trgovački sud u Osijeku kao drugi stvarno nadležni sud za postupanje u stečajnim predmetima Trgovačkog suda u Zagrebu te je Trgovački sud u Zagrebu ustupio ovome Sudu navedeni predmet na daljnje postupanje, koji je zaprimljen 13. srpnja 2017.

Nakon izvršenog uvida u Sudski registar Sud je 09. kolovoza 2017. sukladno čl. 430. Stečajnog zakona (Narodne novine, broj: 71/15; u daljnjem tekstu SZ) objavio Oglas na mrežnoj stranici e-oglasna ploča sudova kojim je utvrdio ukupni iznos evidentiranog duga stečajnog dužnika, pozvao osobu ovlaštenu za zastupanje stečajnog dužnika da u roku od 15 dana od dana objave oglasa podnese sudu javnobilježnički ovjerovljeni prokazni popis imovine i obveza dužnika na propisanom obrascu te također pozvao vjerovnike dužnika da najkasnije u roku od 45 dana od dana objave oglasa predlože otvaranje stečajnog postupka nad dužnikom te da uplate predujam u iznosu od 10.000,00 kuna za pokriće troškova postupka na žiro račun ovoga suda. 

Dana 25. rujna 2017. zaprimljen je podnesak vjerovnika Erste& Steiermarkische Bank d.d., Rijeka, Jadranski trg 3a, OIB: 23057039320, sa dokazom o uplati predujma u iznosu od 10.000,00 kuna za pokriće troškova postupka. Navedeni podnesak dopunjen je Prijedlogom za otvaranje stečajnog postupka, koji je podnesen na posebnom obrascu sukladno čl. 16. SZ-a i zaprimljen u Sudu 04. listopada 2017., nad predmetnim stečajnim dužnikom iz razloga što vjerovnik prema istom ima tražbinu u ukupnom iznosu od 1.570.425,95 kuna, a koja se temelji na izvodu iz poslovnih knjiga vjerovnika sa stanjem na dan 27. rujna 2017. Također, vjerovnik je naveo da kod stečajnog dužnika postoji stečajni razlog zato što isti u Očevidniku redoslijeda osnova za plaćanje koji vodi Financijska agencija ima jednu ili više evidentiranih neizvršenih osnova za plaćanje u razdoblju dužem od 60 dana koje je trebalo na temelju valjanih osnova za plaćanje bez daljnjeg pristanka dužnika naplatiti s bilo kojeg od njegovih računa. 
	
Slijedom navedenog, skraćeni stečajni postupak je obustavljen i isti će se nastaviti primjenom općih odredaba Stečajnog zakona, sukladno čl. 433. SZ-a, obzirom nisu ispunjene pretpostavke za istodobno otvaranje i zaključenje skraćenog stečajnog postupka u smislu čl. 431. SZ-a.

                                               U Osijeku,  05. listopada 2017. 
Zapisničar:      
Gordana Harc
                                                                                  		              Sudac
								           Nada Roso
																				      Sudska savjetnica
								Marina Ljubičić Knežević

UPUTA O PRAVNOM LIJEKU:
Protiv ovog rješenja nezadovoljna stranka može putem ovog suda izjaviti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka. 
                                                                                                                             




D N A :
1.FINA, RC Zagreb, Podružnica Zagreb
2.Stečajni dužnik 
3.e-oglasna ploča suda uz podnesak od 04. listopada 2017., 
   Izvod iz poslovnih knjiga i Prijedlog  vjerovnika za 
   otvaranje stečajnog postupka (str. 12-15 spisa)
4.riješeno obustavom
5.kal. 26. listopada 2017.

